b'\n_START_ARTICLE_\nPenicillin\n_START_SECTION_\nHistorie\n_START_PARAGRAPH_\nAlexander Fleming oppdaget i 1928 tilfeldig at penicillin ble utskilt fra soppen Penicillium chrysogenum (tidligere kalt Penicillium notatum)._NEWLINE_I 1938 begynte en gruppe biokjemikere ved universitetet i Oxford \xc3\xa5 studere penicillin. Da andre verdenskrig br\xc3\xb8t ut, fikk dette arbeidet st\xc3\xb8rre viktighet og mer ressurser. I 1941 gjorde gruppen sine f\xc3\xb8rste fors\xc3\xb8k p\xc3\xa5 mennesker. Det var n\xc3\xa5 klart at penicillin var et sv\xc3\xa6rt lovende legemiddel, men det var vanskelig \xc3\xa5 produsere tilstrekkelig store mengder av det. En forskergruppe i USA fant i 1941\xe2\x80\x931943 en stamme av penicillinum-soppen som produserte mer av legemiddelet. En annen amerikansk gruppe utviklet i 1941\xe2\x80\x931944 teknikker for produksjon i stor skala._NEWLINE_Under 2. verdenskrig reduserte penicillin drastisk de allierte tapstall som f\xc3\xb8lge av infiserte s\xc3\xa5r, men det kom ikke i utstrakt bruk f\xc3\xb8r sent i krigen. Penicillin kom i bruk i vanlig medisinsk praksis p\xc3\xa5 1950-tallet. I 1945 fikk Alexander Fleming, Howard Walter Florey og Ernst Boris Chain nobelprisen i medisin for sitt arbeid med \xc3\xa5 utvikle medikamentet.\n_START_SECTION_\nVarianter og bruk\n_START_PARAGRAPH_\nPenicillin kan opptre i forskjellige preparater, deriblant Apocillin. Apocillin er i hovedsak fenoksymetylpenicillinkalium og opptrer som hvite, kapselformede tabletter._NEWLINE_De deles inn etter kjemisk form og etter hvilke bakterier de virker p\xc3\xa5. Noen antibiotika kalles bredsprektrede og virker p\xc3\xa5 mange forskjellige typer bakterier. S\xc3\xa5kalte smalspektrede antibiotika virker p\xc3\xa5 bare noen f\xc3\xa5 bakteriearter._NEWLINE_Penicillin er effektivt overfor streptokokker og de fleste stafylokokker som er bakterier som for\xc3\xa5rsaker sv\xc3\xa6rt mange vanlige infeksjoner. Dersom penicillin brukes som enkeltdose, eller over kort tid, er det fare for at kun de mest f\xc3\xb8lsomme bakteriene forsvinner, mens mer resistente (motstandsdyktige) bakterier overlever og f\xc3\xa5r bedre vekstmuligheter. En penicillinkur varer derfor ofte 7 til 10 dager._NEWLINE_Penicillin er videreutviklet ved sm\xc3\xa5 kjemiske endringer for \xc3\xa5 skape antibiotika med andre og bedre egenskaper. Eksempler p\xc3\xa5 disse er ampicillin (Pentrexyl), amoxicillin (Imacillin), kloksacillin (Ekvacillin), dikloksacillin (Diclocil), pivmecillinam (Selexid)._NEWLINE_Ved alvorligere infeksjoner kan penicillin gis som intramuskul\xc3\xa6r injeksjon eller som intraven\xc3\xb8s infusjon._NEWLINE_Det sies \xc3\xa5 ikke v\xc3\xa6re farlig \xc3\xa5 drikke alkohol under en penicillinkur, men samtidig oppfordres man gjerne til \xc3\xa5 unng\xc3\xa5 inntak. Penicillinkuren vil bli svekket ved alkoholinntak fordi penicillin skilles ut med urinen. Ved alkoholinntak hemmes det antidiuretiske hormon og det skilles ut mye urin, s\xc3\xa5 det blir mindre penicillin igjen i blodet.\n_START_SECTION_\nVirkem\xc3\xa5te\n_START_PARAGRAPH_\nN\xc3\xa5r bakterier deler seg l\xc3\xb8ser autolysiner opp det opprinnelige peptidoglycan-laget ved FtsZ-ringen og proteinet baktoprenol transporter ut peptidoglycanmonomerer ut igjennom cellemembranen. I periplasma blir peptidoglycanmonomerene koordinert spleiset sammen for \xc3\xa5 unng\xc3\xa5 brudd i celleveggen. Enzymet transglykosidase katalyserer bindingen mellom de to sukkermolekylene. Transpeptidase, i samarbeid med FtsI, katalyserer formasjonen av peptidbru mellom aminosyrene i de ulike peptidoglycanmonomerene. Penicillin virker ved at det binder seg til proteinet FtsI, slik at dannelsen av peptidbruer stopper opp, og autolysiner fortsetter \xc3\xa5 l\xc3\xb8se opp peptidoglycan-laget, og celleveggen blir svekket og bakterien oppl\xc3\xb8ses.'